Arr (botanikk)

Arr eller stigma betegner i botanikken den ytterste delen av fruktemnet som er mottakssted for pollen. Kompatibelt pollen vil spire på arret og pollenslangen vil vokse nedover i fruktemnet til det oppnås kontakt med frøemnene som befinner seg i fruktknuten. Arr har mange ulike utforminger hos ulike arter: f.eks. lange og tynne, kuleforma eller fjærforma. Modne arr (dvs. som er mottakelige for pollen) er ofte glinsende og kan virke fuktige. Uansett utseende er hovedfunksjonen alltid den samme: pollenet skal feste seg effektivt. I tillegg bidrar arret ofte til å fukte (rehydrere) de tørre pollenkornene slik at de er i stand til å "spire".

Tilleggsfunksjoner arret kan ha er: å hindre pollen av andre arter i å spire, i ulike typer sjølinkompatibilitetssystemer kan arret hindre pollen av feil krysningstype i å spire og i noen tilfeller kan også arret være en del blomstens tiltrekningsapparat ("reklame") for pollinatorer. 

Fagtermen for arr er stigma (flertall: stigmata).

Se også 
 Pollinering

Plantemorfologi